Johannes Kepler se je rodil 27. decembra 1571 bližini Stuttgarta v Nemčiji. Bil je nedonošenček, že od otroštva je bil zelo šibkega zdravja. Zaradi bolezni mu je oslabel vid, imel je tudi pohabljene roke in nasploh je bil telesno zelo šibak.

Kot štipendista so ga sprejeli v protestantsko šolo v Maulbronu, da bi se kasneje izšolal za duhovnika. Zaradi pridnosti in nadarjenosti se je lahko (tudi kot štipendist) vpisal v protestantsko univerzo v Tübingenu, kjer je študiral teologijo, matematiko in filozofijo. Tam je nekaj časa predaval tudi astronom in matematik **Mihael Mästlin,** ki je pomembno vplival nanj. Keplerja je naučil vse, kar je vedel o Kopernikovem nauku in mu s tem dal osnovo za nadaljnje delo. Kepler je magistriral.

Leta 1594 se je Kepler preselil v Gradec, kjer je predaval na tamkajšnji gimnaziji. 2 leti pozneje je objavil svoje prvo znanstveno delo Kozmografska nedoumljivost.

Leta 1597 se je Kepler poročil s svojo prvo ženo **Barbaro Müller.** Vendar pa so se zanj začeli težji časi, saj so protestante vedno bolj preganjali. Niso mu hoteli odkrito nasprotovati zaradi njegovega znanstvenega ugleda, a vedel je, da bo iz Gradca moral oditi.

Leta 1600 se je Kepler preselil na Češko, kot pomočnik dvornega astronoma, ki se je imenoval Tycho de Brahe. Kepler je istega leta objavil delo **Zanesljivejše osnove astronomije.**

Ko je leto kasneje de Brahe umrl, je cesar imenoval Kopernika za naslednjega dvornega astronoma. S tem pa je le-ta dobil tudi obsežno gradivo, ki ga je zbral de Brahe, ki je bil odličen in natančen opazovalec. Tako je imel idealne pogoje za iskanje zakonov, po katerih se gibljejo planeti.

Napisal je dela **Optični del astronomije, Nova astronomija, Dioptika**. V Novi astronomiji je predstavil svoj 1. in 2. zakon gibanja planetov.

Leta 1612 se je Kepler preselil v Gornjo Avstrijo kot cesarski astronom in profesor. Leto pozneje se je drugič poročil s **Suzano Reuttinger.** Napisal je delo **Nova stereometrija vinskih sodov.**

Ko se je začela 30-letna vojna, se je Kepler posvetil predvsem pisanju. Napisal je dela **Harmonija vesolja**, v katerem je prestavil svojo tretjo teorijo in pa **Pregled kopernikanske astronomije.** Na osnovi de Brahejevih zapiskov in svojih treh zakonov je sestavil tabele za napovedovanje poti planetov, ki jih je poimenoval **Rudolfove tabele** in so bile mnogo bolj natančne od tistih, ki so jih uporabljali prej.

V zadnjih letih njegovega življenja se je preselil v Šlezijo in tam napisal svojo zadnjo knjigo **Dnevniki zvezd**. Zaradi bolezni je umrl 15. novembra leta 1630. Njegov grob so med vojno uničili in našli ga niso nikoli več.

Uspelo mu je postati eden od pomembnejših mož v astronomski zgodovini. Ta položaj si je zagotovil s tremi zakoni, kateri niso pomembni le pri opisovanju kroženja planetov okoli Sonca, vendar v vsakem primeru pri katerem lažji predmet kroži okrog težjega. Pri tem je uporabil in potrdil Kopernikovo teorijo kroženje okoli Sonca. Pomagal si je s svojimi in de Braheovimi opazovanji, predvsem pa z 20letnim opazovanji Marsa na katerih temeljijo njegovi zakoni.

1. zakon pravi, da planeti krožijo po elipsah, ne po krožnicah in da je Sonce v gorišču, ne v središču teh elips.
2. zakon pravi, da planeti krožijo hitreje, ko so bližje soncu in počasneje, ko so od njega bolj oddaljeni.
3. zakon pravi, da so kvadrati obhodnih dob posameznih planetov v istem razmerju kakor tretje potence velikih polosi njihovih eliptičnih tirov.

Poimenovanja: Po njem se imenuje supernova Keplerjeva zvezda, ki jo je opazoval lepa 1604 v ozvezdju Kačenosca. Po njem se imenujeta krater Kepler na luni in krater Kepler na Marsu.